Babelscape/SREDFM huggingface dataset:
Τόμας Κράνμερ

Ο Τόμας Κράνμερ (αγγλικά: "Thomas Cranmer", 2 Ιουλίου 1489 – 21 Μαρτίου 1556) ήταν ένας από τους ηγέτες της Αγγλικής Μεταρρύθμισης και Αρχιεπίσκοπος του Κάντερμπερι κατά τη διάρκεια της βασιλείας του Ερρίκου Η΄, του Εδουάρδου ΣΤ΄ και, για περιορισμένο διάστημα, της Μαρίας Α΄. Συνέβαλε στην ακύρωση του γάμου του Ερρίκου με την Αικατερίνη της Αραγονίας, που αποτελούσε μία από τις αιτίες χωρισμού της Εκκλησίας της Αγγλίας από την Αγία Έδρα. Μαζί με τον υποστήριξε την αρχή της Βασιλικής Κυριαρχίας, κατά την οποία ο βασιλιάς θεωρείται ο αρχηγός της Εκκλησίας μέσα στο βασίλειό του.

Κατά τη διάρκεια της θητείας του ως Αρχιεπισκόπου του Κάντερμπερι, ο Κράνμερ ήταν υπεύθυνος για τη δημιουργία των πρώτων δογματικών και λειτουργικών δομών της Μεταρρυθμισμένης Εκκλησίας της Αγγλίας. Υπό τη διακυβέρνηση του Ερρίκου Η΄, ο Κράνμερ δεν έκανε δραστικές μεταβολές στην Αγγλικανική Εκκλησία, εξαιτίας της πάλης για την εξουσία μεταξύ των θρησκευτικά συντηρητικών και των μεταρρυθμιστών. Ωστόσο, κατόρθωσε να εκδώσει την πρώτη επίσημα αναγνωρισμένη λειτουργία στην αγγλική γλώσσα, την ("«Exhortation and Litany»").

Όταν ο Εδουάρδος ΣΤ΄ ανέβηκε στον θρόνο, ο Κράνμερ είχε τη δυνατότητα να προωθήσει μεγάλες μεταρρυθμίσεις. Συνέγραψε και συνέταξε τις δύο πρώτες εκδόσεις του ("«Book of Common Prayer»"), και μία ολοκληρωμένη λειτουργία για την Αγγλικανική Εκκλησία. Με τη βοήθεια αρκετών μεταρρυθμιστών της ηπειρωτικής Ευρώπης, στους οποίους έδωσε άσυλο, μετέβαλε το δόγμα σε θέματα όπως η Ευχαριστία, η , ο ρόλος των εικόνων σε χώρους λατρείας και ο Ο Κράνμερ διακήρυξε τα νέα δόγματα μέσα από το «Βιβλίο της Κοινής Προσευχής», τις ("«The Books of Homilies»") και άλλες εκδόσεις.

Μετά την άνοδο στον θρόνο της Αγγλίας της ρωμαιοκαθολικής Μαρίας Α΄, ο Κράνμερ οδηγήθηκε σε δίκη για προδοσία και αίρεση. Φυλακίστηκε για περισσότερο από δύο χρόνια και υπό την πίεση των εκκλησιαστικών αρχών, έκανε πολλές και φαινομενικά συμφιλιώθηκε με τη Ρωμαιοκαθολική Εκκλησία. Ωστόσο, την ημέρα της εκτέλεσής του, καιγόμενος ζωντανός στην πυρά, απέρριψε τις ανακλήσεις του, για να πεθάνει ως αιρετικός για τους Καθολικούς και ως μάρτυρας της Αγγλικής Μεταρρύθμισης. Η μνήμη του Κράνμερ τιμάται με την καταγραφή του στο ("«Foxe's Book of Martyrs»") και η κληρονομιά του ζει στην Εκκλησία της Αγγλίας μέσα από το «Βιβλίο της Κοινής Προσευχής» και τα ("«Thirty-Nine Articles»"), μία Αγγλικανική δήλωση πίστης, που προκύπτει από το έργο του.
Τάφος του Ααρών

Ο Τάφος του Ααρών είναι η ονομασία του πιθανού τόπου ταφής του Ααρών, αδερφού του Μωυσή. Η παράδοση αναφέρει δύο πιθανούς τόπους ταφής, το Όρος Χορ, κοντά στο Όρος Σινάι στο Σινάι, ή μια τοποθεσία κοντά στην Πέτρα της Ιορδανίας.
Δάσκαλος του κεντημένου φυλλώματος

Με το συμβατικό όνομα Δάσκαλος του κεντημένου φυλλώματος (φλαμανδικά: Meester van het Geborduurde Loofwerk, δραστηριοποιήθηκε κατά το διάστημα 1480 - 1510) φέρεται ζωγράφος ή ομάδα ζωγράφων της Πρώιμης φλαμανδικής ζωγραφικής που δραστηριοποιήθηκε στις περιοχές της Μπρυζ και των Βρυξελλών.

Το 1926 ο Γερμανός ιστορικός τέχνης Μαξ Γιάκομπ Φριντλέντερ απέδωσε μια ομάδα πινάκων της "Παρθένου με το Βρέφος σε ένα τοπίο" σε ίδιες στάσεις με αυτόν του "Δασκάλου του κεντημένου φυλλώματος". Το φύλλωμα που απεικονίζεται στα έργα αυτά προσομοίαζαν στον Φριντλέντερ σαν επαναλαμβανόμενο μοτίβο βελονιάς σε κέντημα, εξ ού και το "περίεργο" όνομα του καλλιτέχνη. Οι πίνακες εμφανίζουν στοιχεία εικόνων φτιαγμένων από τους Ρόχιερ φαν ντερ Βάιντεν και Χανς Μέμλινγκ. Από τους πέντε πίνακες που εξέτασε ο Φριντλέντερ, τρεις βρίσκονται στις ΗΠΑ (Μουσείο Τέχνης Φιλαδέλφειας, Ίδρυμα Τέχνης Μιννεάπολης και Ίδρυμα Τέχνης Κλαρκ) και οι άλλοι δύο στην Ευρώπη (Groeningemuseum, Μπρυζ και Ανάκτορο Καλών Τεχνών της Λιλ). Άλλοι πίνακες αποδιδόμενοι στην ομάδα αυτή βρίσκονται στο Μουσείο του Λούβρου και στην Εθνική Πινακοθήκη Σκωτίας στο Εδιμβούργο. Αυτοί εμφανίζουν μεγάλες ομοιότητες στην Παρθένο και στο Βρέφος, αλλά διαφέρουν κάπως στο παρασκήνιο.

Το Ίδρυμα Τέχνης Κλαρκ κλείνει την έρευνά του σχετικά με τους πίνακες "Η Παρθένος και το Βρέφος σε ένα τοπίο" ως εξής: "Η ανάλυσή μας, βασισμένη σε εργαστηριακή μελέτη και λαμβάνοντας υπόψιν τις πρακτικές των εργαστηρίων ζωγραφικής κατά τον 15ο αιώνα, δείχνει ότι τα πάνελ αυτά δημιουργήθηκαν όλα μεταξύ 1482 και αρχών του 16ου αιώνα όχι από έναν αλλά από μερικούς καλλιτέχνες, οι οποίοι πιθανόν χρησιμοποίησαν ένα κοινό πρότυπο για τις κεντρικές μορφές. Μέχρι να έλθουν στο φως περισσότερες αποδεικτικές μαρτυρίες, θα συνεχίσουμε να αποδίδουμε τους πίνακες στον "Δάσκαλο του κεντημένου φυλλώματος", αναγνωρίζοντας ότι αυτό το συμβατικό όνομα μπορεί να περιλαμβάνει περισσότερους του ενός καλλιτέχνες, οι οποίοι δραστηριοποιήθηκαν στη Μπρυζ και στις Βρυξέλλες κατά τα τέλη του 15ου αιώνα."
Σκάκι ακρίδας

Το Σκάκι ακρίδας ("Grasshopper chess") είναι παραλλαγή στο σκάκι, στην οποία τα πιόνια επιτρέπεται να προαχθούν σε ένα ανορθόδοξο κομμάτι, την ακρίδα (που συχνά εμφανίζεται ως ανεστραμμένη βασίλισσα). Η ακρίδα κινείται όπως η βασίλισσα, αλλά πρέπει να κάνει άλμα πάνω από άλλα κομμάτια για να μετακινηθεί ή να κάνει κάποια σύλληψη.

Στην παράταξη εκκίνησης κάποιων παραλλαγών, εκτός από τα συνήθη κομμάτια, παρουσιάζονται και ακρίδες στη σκακιέρα. Για παράδειγμα, τα πιόνια μπορεί να μετακινηθούν μία γραμμή προς τα εμπρός και τοποθετούνται ακρίδες στη δεύτερη και στην έβδομη γραμμή όπως φαίνεται στο διάγραμμα δεξιά. Μια άλλη δυνατότητα είναι να αντικατασταθούν οι βασίλισσες με ακρίδες στην παράταξη εκκίνησης, ενώ τα πιόνια μπορούν να προαχθούν κανονικά σε βασίλισσες.
Φωτιά... Πυροσβέστες

To Φωτιά... Πυροσβέστες (τσεχικά: Hori, ma Panenko, αγγλικά: The Firemen`s Ball) είναι μία κωμική Τσεχοσλοβακική ταινία του 1967, σε σκηνοθεσία Μίλος Φόρμαν και σε σενάριο του ιδίου, του Ιβάν Πασέρ και του Γιάροσλαβ Παπούσεκ. Επίσης, είναι η τελευταία ταινία του Φόρμαν επί Τσεχοσλοβακικού έδαφος, καθώς μετά το γύρισμά της αυτοεξορίστηκε στις ΗΠΑ. Είναι η πρώτη έγχρωμη ταινία του Νέου Κύματος του τσεχοσλοβάκικου κινηματογράφου.

Επίκεντρο της ταινίας είναι μία σειρά από μικρές ή μεγάλες καταστροφές, σε μια ετήσια γιορτή της Πυροσβεστικής. Αν και αρκετοί ηθοποιοί στην ταινία είναι επαγγελματίες, οι ρόλοι πολλών πυροσβεστών ερμηνεύτηκαν από τους ίδιους τους πυροσβέστες του χωριού όπου γυρίστηκε η ταινία. Η ταινία θεωρήθηκε σάτιρα του τότε Ανατολικού Μπλοκ και μετά την εισβολή της ΕΣΣΔ στην Τσεχοσλοβακία το φιλμ απαγορεύτηκε δια παντός στη χώρα.
Βαγγέλης Γιαννακουδάκης

Ο Βαγγέλης Γιαννακουδάκης είναι Έλληνας παλαίμαχος διεθνής διαιτητής ποδοσφαίρου.
Δημήτρης Ωρολογάς

Ο Δημήτρης Ωρολογάς είναι Έλληνας διεθνής πετοσφαιριστής, ο οποίος γεννήθηκε στην Θεσσαλονίκη στις 4 Μαΐου 1983 και αγωνίζεται ως ακραίος στην ομάδα του Άρη, του οποίου είναι αρχηγός, ενώ στο παρελθόν έχει φορέσει την φανέλα του Παμβοχαϊκού, του ΠΑΟΚ, του Σ.Φ.Π. Χανίων και της ΑΕΚ.

Είναι υιός του πρώην διεθνή πετοσφαιριστή και προπονητή πετοσφαίρισης, Τάσου Ωρολογά.
Βίος και πολιτεία του Αλέξη Ζορμπά

Ο Βίος και πολιτεία του Αλέξη Ζορμπά είναι μυθιστόρημα του Νίκου Καζαντζάκη, που κυκλοφόρησε για πρώτη φορά στην Αθήνα το 1946. Το μυθιστόρημα βασίζεται στη ζωή του Γεωργίου Ζορμπά, φίλου και επιχειρηματικού συνεργάτη του συγγραφέα.

Γνώρισε παγκόσμια εκδοτική επιτυχία και το 1964 μεταφέρθηκε στον κινηματογράφο από τον σκηνοθέτη Μιχάλη Κακογιάννη με τίτλο "Αλέξης Ζορμπάς" (Zorba the Greek) ενώ το 1968 έγινε και μιούζικαλ με τίτλο "Zorba" από συντελεστές που δημιούργησαν κλασικά έργα όπως το "Σικάγο", τον "Βιολιστή στη στέγη" ή το "Καμπαρέ".
Γκούντερ Κλάιμπερ

Ο Γκούντερ Κλάιμπερ (16 Σεπτεμβρίου 1931, Όιλα – 29 Μαρτίου 2013, Βερολίνο) ήταν πρώην Κομμουνιστής πολιτικός από την Λαοκρατική Δημοκρατία της Γερμανίας (ΛΔΓ). Ήταν μέλος του πολίτμπιρο του Ενιαίου Σοσιαλιστικού Κόμματος Γερμανίας (SED) από το 1984 έως το 1989, καθώς και μέλος της κυβέρνησης της ΛΔΓ ως υπουργός επί της βιομηχανίας, της αγροτικής βιομηχανίας και της κατασκευής οχημάτων από το 1973 έως το 1986. Ήταν, επίσης, μέλος της κεντρικής επιτροπής του SED και του Λαϊκού Επιμελητηρίου από το 1967. Ήταν Αντιπρόεδρος του Υπουργικού Συμβουλίου από το 1971 έως το 1989. Από το 1986 έως το 1989, ήταν εκπρόσωπος της ΛΔΓ στην COMECON.

Ο Κλάιμπερ παραιτήθηκε του συνόλου των θέσεων που κατείχε στις 8 Νοεμβρίου 1989, την προηγούμενη ημέρα της πτώσης του Τείχους του Βερολίνου. Εκδιώχθηκε από το κόμμα στις 3 Δεκεμβρίου. Μια έρευνα για κατάχρηση εξουσίας και διαφθορά ανεστάλη τον Μάιο του 1990. Μετά την απελευθέρωσή του από το καθεστώς επιτήρησης, ευρέθηκε άνεργος.

Το 1997, ο Κλάιμπερ δικάστηκε για τον ρόλο που διαδραμάτισε στην διαταγή προς τους συνοριοφύλακες να πυροβολούν τους Ανατολικογερμανούς, οι οποίοι επιχειρούσαν να διαφύγουν προς την Δύση, ενώ καταδικάστηκε σε ποινή φυλάκισης διάρκειας τριών ετών. Η δικαστική απόφαση επικυρώθηκε από το Ανώτατο Ομοσπονδιακό Δικαστήριο τον Νοέμβριο του 1999, ενώ ο Κλάιμπερ μεταφέρθηκε σε φυλακή του Βερολίνου, προκειμένου να ξεκινήσει να εκτίει την ποινή του στις 18 Ιανουαρίου 2000. Έπειτα από αίτημα χάριτος, εντός του οποίου εξέφρασε την μετάνοιά του για τις ενέργειές του ως μέλος του κομμουνιστικού καθεστώτος και καταδίκασε την ΛΔΓ, έλαβε, μαζί με τον Γκούντερ Σχαμπόβσκι, χάρη από τον Κυβερνώντα Δήμαρχο, Έμπερχαρντ Ντίπγκεν (ΧΔΕ) και αποφυλακίστηκε στις 6 Σεπτεμβρίου του ιδίου έτους.
Goodbye, 20th Century!

To Goodbye, 20th Century! () είναι κωμική φανταστική ταινία από την Βόρεια Μακεδονία, του 1998, σε σκηνοθεσία Ντάρκο Μιτρέβσκι και Αλεξάνταρ Ποπόβσκι, ενώ οι σκηνοθέτες έγραψαν και το σενάριο, με τον Μιτρέβσκι, να αναλαμβάνει και την παραγωγή. Πρωταγωνιστούν οι Νικολάι Ριστάνοβσκι, Λάζαρ Ριτόβσκι και Βλάντο Γιαβονόβσκι. Ο τίτλος οφείλεται στο ότι γράφτηκε στα τέλη του 20ού αιώνα.

Η ταινία τοποθετείται το 2019, μετά την καταστροφή της γης, με τον αθάνατο Κουζμάν, να προσπαθεί να ανακαλύψει το πεπρωμένο του και να βρει τρόπο να πεθάνει. Σε αυτό το ταξίδι του ανακαλύπτει πόσο βλάσφημος ήταν ο αιώνας μας και πως φτάνει στο τέλος του. Κατόπιν ακολουθούν άλλες δύο ιστορίες.

Η ταινία υπήρξε υποψήφια για να συμπεριληφθεί στις 5 φιναλίστ, για ένα Όσκαρ Καλύτερης Ξενόγλωσσης Ταινίας, όμως τελικά δε συμμετείχε στην 71η τελετή της Αμερικανικής Ακαδημίας.
Άντριεν ντε Μπι

Ο Άντριεν ντε Μπι (φλαμανδικά:Adriaen de Bie, 1593 – 1668) ήταν Φλαμανδός ζωγράφος της περιόδου του μπαρόκ, σημαντικός δάσκαλος ζωγράφων του μπαρόκ και πατέρας του ποιητή Κορνέλις ντε Μπι.
Ελένη Καστάνη

Η Ελένη Καστάνη είναι Ελληνίδα ηθοποιός του κινηματογράφου και της τηλεόρασης.
Γιάννης Ρούλιας

O Γιάννης Ρούλιας (Αμφιλοχία 1872 – Αθήνα 1905), ο επιλεγόμενος και "Ρούλιας ο Καρπενησιώτης" ήταν Έλληνας καραγκιοζοπαίχτης. Θεωρείται από τους πιο σημαντικούς καραγκιοζοπαίχτες στο γύρισμα του 20ού αιώνα και ήταν ο ιδρυτής της λεγόμενης «Σχολής της Ρούμελης». Σύμφωνα με ορισμένους πρόκειται για το ίδιο πρόσωπο με τον «διάσημο καραγκιοζοπαίχτη Φούλια» που ανέφερε ο Γιάννης Βλαχογιάννης.
Φάμπιο Μαντσίνι

Ο Φάμπιο Μαντσίνι (ιταλ. Fabio Mancini, 11 Αυγούστου 1987) είναι σούπερ μοντέλο από την Ιταλία. 

Είναι κυρίως γνωστός σε διεθνές επίπεδο για την επιτυχημένη δουλειά του. Από την αρχή της καριέρας του έχει συμμετάσχει σχεδόν σε όλες τις διαφημιστικές εκστρατείες καθώς επίσης και επιδείξεις μόδας του Τζιόρτζιο Αρμάνι.
Between the Buttons

Το Between the Buttons είναι το πέμπτο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 20 Ιανουαρίου του 1967 μέσω της δισκογραφικής εταιρείας "Decca". Η αμερικάνικη έκδοση του άλμπουμ πραγματοποιήθηκε στις 11 Φεβρουαρίου του ίδιου έτους, όντας η έβδομη επίσημη κυκλοφορία τους στην Βόρεια Αμερική.
Αρίων Λεμεσού

Ο Αρίων Λεμεσού ήταν κυπριακή ποδοσφαιρική ομάδα με έδρα τη Λεμεσό. Η ομάδα είχε πέντε συμμετοχές στη Β΄ κατηγορία. Έδρα του Αρίωνα ήταν το Στάδιο ΓΣΟ. Το 1970 ενσωματώθηκε στον Απόλλων Λεμεσού.
Ποσειδώνας Γιόλου

Ο Αθλητικός Πολιτιστικός Σύλλογος Ποσειδώνας Γιόλου είναι κυπριακός αθλητικός σύλλογος με έδρα τη Γιόλου της επαρχίας Πάφου. Η ποδοσφαιρική ομάδα του συλλόγου έχει δέκα συμμετοχές στη Δ΄ κατηγορία ποδοσφαίρου της Κύπρου. Έδρα της ομάδας είναι το Κοινοτικό Στάδιο Γιόλου.
thumb|120px|Παλαιότερο έμβλημα του Ποσειδώνα.
Μέγας Αλέξανδρος Ορφανίου

Ο Αθλητικός Σύλλογος Μέγας Αλέξανδρος Ορφανίου είναι αθλητικό σωματείο που δραστηριοποιείται στο άθλημα του ποδοσφαίρου με έδρα το Ορφάνι στο νομό Καβάλας και επίσημο έτος ίδρυσης το 1974. Η ομάδα διεξάγει τους εντός έδρας αγώνες της στο Δημοτικό Γήπεδο Ορφανίου. Σήμερα, μετέχει στο πρωτάθλημα της Γ΄ Εθνικής.
Πίτερ φαν ντερ Μπορχτ ο πρεσβύτερος

Ο Πίτερ φαν ντερ Μπορχτ ο πρεσβύτερος (φλαμανδικά: Pieter van der Borcht de oude, 1540 –1608) ήταν Φλαμανδός ζωγράφος , σχεδιαστής και χαράκτης της Αναγέννησης. Θεωρείται ως ένας από τους πλέον προικισμένους ζωγράφους βοτανικής του 16ου αιώνα.
Α.Ε. Πιερέων 2004

Η Α.Ε. Πιερέων 2004 είναι αθλητικό σωματείο που δραστηριοποιείται στο άθλημα του ποδοσφαίρου με έδρα το Μελισσοκομείο της δημοτικής ενότητας Πιερέων στο νομό Καβάλας. Η ομάδα διεξάγει τους εντός έδρας αγώνες της στο Δημοτικό Γήπεδο Μελισσοκομείου. Μετέχει στα πρωταθλήματα της ΕΠΣ Καβάλας.
Α.Σ. Παγγαίο

Ο Α.Σ. Παγγαίο είναι αθλητικό σωματείο που δραστηριοποιείται στο άθλημα του ποδοσφαίρου, με έδρα τη Νικήσιανη του δήμου Παγγαίου στο νομό Καβάλας. Οι εντός έδρας αγώνες του συλλόγου διεξάγονται στο Δημοτικό Γήπεδο Νικήσιανης. Η ομάδα μετέχει στις τοπικές κατηγορίες της ΕΠΣ Καβάλας.
Cracked Brain

Cracked Brain είναι ο τίτλος του τέταρτου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε τον Ιούνιο του 1990 μέσω της δισκογραφικής εταιρείας "Noise Records".

Αυτός ήταν ο πρώτος δίσκος του συγκροτήματος χωρίς τον Μάρσελ Σίρμερ στα φωνητικά, ξεκινώντας μία εποχή η οποία διήρκεσε σε όλη την δεκαετία του '90 και το σχήμα χαρακτηρίστηκε ως Neo-Destruction.

Η ηχογράφηση του άλμπουμ πραγματοποιήθηκε στα "Union Studios" του Μονάχου και τα "Sky Track" του Βερολίνου με παραγωγό τον Γκάι Μπίντμιντ.

Οι κριτικές για τον δίσκο υπήρξαν ανάμεικτες, με το "AllMusic" να το βαθμολογεί με δύο αστέρια με άριστα τα πέντε, το "Metal Storm" με 7,5 / 10 και το "Metal Archives" με 86 %.
Α.Μ.Σ. Βρασίδας Νέας Περάμου

Ο Α.Μ.Σ. Βρασίδας Νέας Περάμου είναι αθλητικό σωματείο που δραστηριοποιείται στο άθλημα του ποδοσφαίρου και εδρεύει στη Νέα Πέραμο του νομού Καβάλας. Οι εντός έδρας αγώνες του συλλόγου διεξάγονται στο γήπεδο Νέας Περάμου. Η ομάδα αγωνίζεται στις κατηγορίες της ΕΠΣ Καβάλας.
Blind Chance

Το Blind Chance (πολωνικά: Przypadek) είναι Πολωνική δραματική ταινία του 1987, σε σκηνοθεσία και σενάριο Κριστόφ Κισλόφσκι. Πρωταγωνιστεί ο Μπούγκοσλαβ Λίντα. Η ταινία παρουσιάζει 3 διαφορετικές ιστορίες, με έναν άντρα να κυνηγά ένα τρένο και πώς απλά συμβάντα είναι ικανά να αλλάξουν τη ζωή ενός ατόμου.

Αν και η ταινία γυρίστηκε το 1981, οι Πολωνικές Αρχές εμπόδιζαν την κυκλοφορία του έργου, το οποίο τελικά κυκλοφόρησε στις 10 Ιανουαρίου του 1987. Η ταινία απέσπασε δύο βραβεία στο Φεστιβάλ Κινηματογράφου Πολωνίας, ένα "Silver Lion", για τον σκηνοθέτη και ένα "Καλύτερου Ηθοποιού" για τον Λίντα.
Better Off Dead

Better Off Dead είναι ο τίτλος του τέταρτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Οκτώβριο του 1990 μέσω της δισκογραφικής εταιρείας "SPV/Steamhammer".

Οι ηχογραφήσεις του δίσκου πραγματοποιήθηκαν στα "Musiclab Studios" του Βερολίνου με παραγωγό τον Χάρις Τζονς, ενώ αυτός ήταν ο πρώτος δίσκος του σχήματος με τον κιθαρίστα Μίκαελ Χόφμαν στην σύνθεση του. Επίσης, το κομμάτι "Resurrection" είναι αφιερωμένο στον αποθανόντα πατέρα του Tom Angelripper.

Οι κριτικές για το άλμπουμ υπήρξαν ανάμεικτες, με το "Allmusic" να το βαθμολογεί με 2,5 / 5 και το "Sputnik Music" με μέσο όρο βαθμολογιών 3,3 / 5, αλλά το "Metal Archives" του έδωσε 89%, το "Metal Crypt" 4,1 / 5 και το "Metal Storm" 8,1 / 10.
Οι έρωτες μιας ξανθιάς

Το Οι έρωτες μιας ξανθιάς (τσεχικά: Lásky jedné plavovlásky, αγγλικά: Loves of a Blonde) είναι μία ηθογραφική κωμική τσεχοσλοβακική ταινία του 1965, σε σκηνοθεσία Μίλος Φόρμαν. Το σενάριο το έγραψε ο σκηνοθέτης σε συνεργασία με τον Γιάροσλαβ Πάπουσεκ. Πρωταγωνιστεί η Χάνα Μπρέγτσοβα. Η ταινία θεωρείται μίας από τις σημαντικότερες του Νέου Κύματος Τσεχοσλοβακίας. 

Η ταινία αφηγείται τις ερωτικές ιστορίες μίας νεαρής κοπέλας που εργάζεται σε εργοστάσιο υποδημάτων, στο Ζρουτς νατ Σάζαβου. Συγκεκριμένα, ένα βράδυ, την ξελογιάζει, ένας μουσικός, και μετά χάνεται. Όταν εκείνη πάει να τον βρει στο πατρικό του, στην Πράγα, δημιουργεί μεγάλη αναστάτωση. Έτσι επιστρέφει στον τόπο της και συνεχίζει να εργάζεται στο εργοστάσιο.

Η ταινία μεταξύ άλλων υπήρξε υποψήφια για Όσκαρ Καλύτερης Ξενόγλωσσης Ταινίας και για Χρυσή Σφαίρα Καλύτερης Ξενόγλωσσης Ταινίας. Τελικά κέρδισε ένα "Bodil Award" από τους Κριτικούς Κινηματογράφου Δανίας, Καλύτερης Ταινίας, και ένα βραβείο Καλύτερης Σκηνοθεσίας, στα Φινλνανδικά "Jussi Awards". Το περιοδικό Empire, την κατέταξε 89η, στις 100 Σπουδαιότερες Ταινίες του Παγκόσμιου Κινηματογράφου.
Γκεόργκι Χάτζι

Ο Γκεόργκι Χάτζι ("Gheorghe Hagi", γεννήθηκε 5 Φεβρουαρίου 1965) είναι Ρουμάνος πρώην ποδοσφαιριστής, ο οποίος θεωρούταν ένας από τους σπουδαιότερους μεσοεπιθετικούς στην Ευρώπη, κατά τη διάρκεια των δεκαετιών 1980 και 1990 και ο σπουδαιότερος Ρουμάνος ποδοσφαιριστής όλων των εποχών. Είχε το παρατσούκλι ο «Μαραντόνα των Καρπαθίων» και θεωρούνταν ήρωας στη χώρα του, όπου τον αποκαλούσαν "Regele" (Βασιλιάς). Επτά φορές ήταν Ποδοσφαιριστής της Χρονιάς στη Ρουμανία και θεωρείται ένας από τους καλύτερους ποδοσφαιριστές της γενιάς του.
Γεώργιος Τενεκίδης

Ο Γεώργιος Τενεκίδης (30 Αυγούστου 1910 - 10 Οκτωβρίου 1990) ήταν Έλληνας πανεπιστημιακός, διεθνολόγος, νομικός και μέλος της Ακαδημίας Αθηνών.
Electric Mud

Electric Mud είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε στις 5 Οκτωβρίου του 1968 μέσω της δισκογραφικής εταιρείας "Cadet Records".

Ο δίσκος παρουσίασε ένα πειραματικό ύφος, το οποίο υιοθέτησε ο Waters μετά από πρόταση του παραγωγού Μάρσαλ Τσες, με σκοπό να ανεβάσει την δημοτικότητα του καλλιτέχνη. Τον Waters συνόδευαν τα μέλη του συγκροτήματος Rotary Connection, το οποίο κυκλοφόρησε τον ομώνυμο δίσκο του μέσω της ίδιας δισκογραφικής εταιρείας τον προηγούμενο χρόνο, ανεβαίνοντας στο Top-40 του Billboard. Το ίδιο συγκρότημα, ηχογράφησε το "The Howlin' Wolf Album" του Howlin' Wolf, το οποίο υπήρξε παρόμοιο πρότζεκτ.

Ο δίσκος πούλησε 150.000 αντίτυπα στις πρώτες έξι εβδομάδες στις Ηνωμένες Πολιτείες, φθάνοντας μέχρι το # 127 του Billboard. Παρ' όλα αυτά, οι κριτικές υπήρξαν αρνητικές, με τον Πιτ Γουέλντινγκ του "Rolling Stone" να το χαρακτηρίζει ως μία κακή αναφορά για έναν από τους σπουδαιότερους bluesmen όλων των εποχών. Ο ίδιος ο τραγουδιστής δήλωσε ότι δεν του άρεσε ο δίσκος και ότι δεν ήταν μπλουζ, ενώ στην αυτοβιογραφία του χαρακτήρισε το άλμπουμ ως "κόπρανα σκύλου".

Το εξώφυλλο του δίσκου αντανακλούσε τις επιλογές του Waters εκείνη την εποχή, μαύρα γράμματα σε άσπρο φόντο, ενώ υπήρχε και μία περιορισμένη έκδοση όπου στο εξώφυλλο αναγράφονταν ο τίτλος του δίσκου και το όνομα του καλλιτέχνη με άσπρα γράμματα σε μαύρο φόντο.
Φιόντορ Λιχολίτοφ

Ο Φιόντορ Λιχολίτοφ (), γεννημένος στις 14 Μαρτίου 1980 στην Αγία Πετρούπολη της Ρωσίας, είναι πρώην διεθνής επαγγελματίας καλαθοσφαιριστής. Έχει ύψος 2,11 μέτρα και αγωνιζόταν στη θέση του σέντερ.
Λιβονικό Τάγμα

thumb|250px|Η σφραγίδα του μαγίστρου του Λιβονικού Τάγματος
Το Λιβονικό Τάγμα ήταν αυτόνομος κλάδος των Τευτόνων Ιπποτών, ο οποίος δημιουργήθηκε το 1237 από τα κατάλοιπα των Αδελφών του Ξίφους της Λιβονίας. Αργότερα έγινε μέλος της Λιβονικής Συνομοσπονδίας, από το 1435 μέχρι το 1561.
Νήsos

To Νήsos (ή αλλιώς και Νήσος) είναι μία ελληνική κωμική ταινία που κυκλοφόρησε από τη Village Films το 2009, σε σκηνοθεσία Χρήστου Δήμα και σε σενάριο Κωστή Παπαδόπουλου και Έλενας Σολωμού. Στην ταινία παίζουν μία πλειάδα γνωστών ηθοποιών όπως η Ελένη Καστάνη, η Ελισάβετ Κωνσταντινίδου, ο Βλαδίμηρος Κυριακίδης, η Δάφνη Λαμπρόγιαννη, ο Δημήτρης Τζουμάκης, η Τάνια Τρύπη, η Ζέτα Δούκα, η Ιωάννα Πηλιχού, ο Κώστας Βουτσάς, ο Οδυσσέας Παπασπηλιόπουλος, ο Κώστας Τριανταφυλλόπουλος, ο Παύλος Ορκόπουλος, η Ντορέττα Παπαδημητρίου, η Θέμις Μπαζάκα, ο Τόνυ Δημητρίου, ο Μιχάλης Μαρίνος, ο Αντίνοος Αλμπάνης, ο Μιχάλης Ιατρόπουλος, ο Σόλων Τσούνης και ο Κώστας Φαλελάκης.

Η ταινία διαδραματίζεται σε ελληνικό νησί, και έχει επίκεντρο τη διαθήκη του προύχοντα του νησιού, του Θεμιστοκλή Δίκαιου, ο οποίος ήταν άκληρος. Ο Δίκαιος αφήνει όλη του την περιουσία στις "Εξουσίες" του τόπου (δάσκαλο, διευθυντή της αστυνομίας, πρόεδρο της κοινότητας και τον παπά) υπό τον όρο ο καθένας να διαβάσει δημοσίως ένα γράμμα του Δίκαιου, που κανείς δεν ξέρει τι περιέχει.

Τα γυρίσματα της ταινίας έγιναν στη Σίφνο. Η ταινία έκανε πρεμιέρα στις 29 Δεκεμβρίου του 2009, στην Ελλάδα. Αν και γενικότερα απέσπασε μέτριες κριτικές, στο ελληνικό Box Office εισέπραξε $5,696,912.
Λοκομοτίβ Κουμπάν

Η Λοκομοτίβ Κουμπάν (ρωσικά: Локомотив-Кубань) είναι ρωσική ομάδα καλαθοσφαίρισης. Ιδρύθηκε το 1946 και εδρεύει στο Κρασνοντάρ.

Η ομάδα μετέχει στη Γεντίναϊα Λίγκα (Единая Лига ВТБ). Σε ευρωπαϊκό επίπεδο αγωνίζεται στο Eurocup. Στις εγχώριες διοργανώσεις έχει κατακτήσει δυο Κύπελλα Ρωσίας. Στις ευρωπαϊκές διοργανώσεις μετράει ένα Γιούροκαπ το 2013 και μια συμμετοχή στον τελικό το 2018. Καλύτερη χρονιά της στην Ευρώπη ήταν η συμμετοχή της στο final four της Ευρωλίγκα το 2016.
Bitter Lemons

Το Bitter Lemons είναι βιβλίο ταξιδιωτικών εντυπώσεων του Άγγλου συγγραφέα Λώρενς Ντάρελ
Grant Acedrex

Grant Acedrex ονομάζεται η μεσαιωνική σκακιστική παραλλαγή σε σκακιέρα 12×12, από την εποχή του βασιλιά Αλφόνσο Ι΄ της Καστίλλης, η οποία καταγράφηκε στο "Libro de los juegos" το 1283.
NGC 6250

Το NGC 6250, γνωστό και ως Cr 320, ESO 277-SC20 ή OCL 991, είναι ανοικτό αστρικό σμήνος στον νότιο αστερισμό Βωμό. Βρίσκεται στο βορειότατο μέρος του αστερισμού, λιγότερο από 10 λεπτά της μοίρας από το σύνορο με τον αστερισμό Σκορπίο. (Σχηματίζει ένα ισόπλευρο τρίγωνο με τους αστέρες η και ζ Σκορπίου.) Παρά το γεγονός αυτό, το NGC 6250 είναι αόρατο από όλη σχεδόν την ηπειρωτική Ευρώπη πλην της Ελλάδας. Η απόστασή του από το Ηλιακό Σύστημα είναι περίπου 2.820 έτη φωτός.

Η ηλικία του σμήνους εκτιμάται ότι είναι σχετικώς μικρή.

Το NGC 6250 ανακαλύφθηκε το 1834 από τον Βρετανό αστρονόμο Τζων Χέρσελ, ο οποίος παρατηρούσε από τη Νότια Αφρική και το σημείωσε στον κατάλογό του με τον αύξοντα αριθμό 3656.
Γεώργιος Αλισανδράτος

Ο Γεώργιος Αλισανδράτος (1915-2004) ήταν Έλληνας φιλόλογος και νεοελληνιστής.
Η επίθεση του γιγαντιαίου μουσακά

Η επίθεση του γιγαντιαίου μουσακά είναι ελληνική κωμική-φανταστική ταινία παραγωγής του 1999, σε σκηνοθεσία και σενάριο Πάνου Κούτρα. Στην ταινία σατιρίζονται η καταστροφολαγνεία των δελτίων ειδήσεων και η επιρροή τους στους τηλεθεατές, η παραδοσιακή ελληνική οικογένεια και οι ταινίες επιστημονικής φαντασίας. Πρόκειται για την πρώτη ταινία του σκηνοθέτη, στην οποία έχει μικρή συμμετοχή και ο ίδιος.

Είχε θετική αποδοχή κυρίως στη Γαλλία, αλλά και στην Ιαπωνία.
Β΄ κατηγορία πετοσφαίρισης ανδρών Κύπρου 2015-16

Η Β΄ κατηγορία πετοσφαίρισης ανδρών Κύπρου 2015-16 ήταν η 43η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Ένωσις Νέων Παραλιμνίου.
RTSH

Η RTSH (Αλβανικά: "Radio Televizioni Shqiptar", "ράντιο τελεβιζιόνι σκιπτάρ", Αγγλικά: "Albanian Radio and Television", Ελληνικά: "Αλβανική Ραδιοφωνία Τηλεόραση") είναι ο δημόσιος ραδιοτηλεοπτικός φορέας της Αλβανίας, που ιδρύθηκε το 1938 στα Τίρανα.

Η RTSH εκπέμπει με τρεις αναλογικούς τηλεοπτικούς σταθμούς που ονομάζονται Televizioni Shqiptar (TVSH), τέσσερις ψηφιακούς τηλεοπτικούς σταθμούς που ονομάζονται RTSH και τρεις ραδιοφωνικούς σταθμούς που χρησιμοποιούν το όνομα Radio Tirana. Επιπλέον, τέσσερις τοπικοί ραδιοφωνικοί και τηλεοπτικοί σταθμοί λειτουργούν στο Αργυρόκαστρο, την Κορυτσά, το Κούκεσι και τη Σκόδρα.

Η διεθνής τηλεοπτική εκπομπή μέσω δορυφόρου ξεκίνησε το 1993 και εστιάζει στις αλβανόφωνες κοινότητες του Κοσόβου, της Σερβίας, της Βόρειας Μακεδονίας, του Μαυροβουνίου και της βορείου Ελλάδας, καθώς και στην Αλβανική διασπορά στην υπόλοιπη Ευρώπη. Από το 1999, η RTSH είναι μέλος της Ευρωπαϊκής Ραδιοτηλεοπτικής Ένωσης.
Ηλίας Πολατίδης

Ο Ηλίας Πολατίδης (Λευκώνας Σερρών, 1966 – 16 Απριλίου 2016) ήταν Έλληνας πολιτικός και πρώην βουλευτής..
Λίμπερλαντ

μικρογραφία|Η σημαία της Λιβερλανδίας. 
Το κίτρινο συμβολίζει το φιλελευθερισμό, το μαύρο την αναρχία/επανάσταση και στο κέντρο βρίσκεται το "εθνόσημο" του μικροέθνους.Η Λιβερλανδία ή Λίμπερλαντ (επίσημα: "Ελεύθερη Δημοκρατία της Λιβερλανδίας") είναι ένα αυτοαποκαλούμενο μικροέθνος, το οποίο διεκδικεί ένα τεμάχιο αμφισβητούμενης γης στη δυτική όχθη του ποταμού Δούναβη, ανάμεσα στην Κροατία και τη Σερβία. Ανακηρύχθηκε για πρώτη φορά στις 13 Απριλίου 2015 από τον Τσέχο πολιτικό και ακτιβιστή Βιτ Γιέντλιτσκα.Η επίσημη ιστοσελίδα της Λιβερλανδίας ισχυρίζεται ότι το κράτος δημιουργήθηκε εξαιτίας της διαμάχης Κροατίας και Σερβίας για τα σύνορα. Δεν υπάρχει διπλωματική αναγνώριση της Λιβερλανδίας από κανένα μέλος των Ηνωμένων Εθνών. Νομικοί εμπειρογνώμονες στη Σερβία και την Κροατία ισχυρίζονται ότι οι διεκδικήσεις του Γιέντλιτσκα στερούνται νομικής βάσης. Η Κροατία και η Σερβία έχουν χαρακτηρίσει τις διεκδικήσεις αυτές ως ανόητες, παρόλο που οι δύο χώρες έχουν αντιδράσει με διαφορετικό τρόπο. Στις 24 Απριλίου 2015, το υπουργείο Εξωτερικών της Σερβίας δήλωσε ότι αν και η υπόθεση θεωρείται ασήμαντη, το "νέο κράτος" δεν προσκρούει στα σερβικά σύνορα, τα οποία διαγράφονται από τον ποταμό Δούναβη. Η Κροατία δήλωσε ότι μετά από διεθνή διαιτησία θα πρέπει η περιοχή να ανατεθεί στην Κροατία ή στη Σερβία και σε καμία τρίτη πλευρά.

Οι Κροατικές αρχές έχουν μπλοκάρει την πρόσβαση στην περιοχή από τις αρχές του Μαϊου 2015. Ο Βιτ Γιέντλιτσκα έχει κρατηθεί από τις Κροατικές αρχές δύο φορές μέσα σε ένα μήνα για λιγότερο από μία ημέρα.
Ρέιμοντ Ρόμπινς

Ο Ρέιμοντ Ρόμπινς (αγγλικά: Raymond Robins, 17 Σεπτεμβρίου 1873, Στέιτεν Άιλαντ, Νέα Υόρκη – 26 Σεπτεμβρίου 1954) ήταν Αμερικανός οικονομολόγος και συγγραφέας. Ήταν υπέρμαχος της συνδικαλισμένης εργασίας και των διπλωματικών σχέσεων μεταξύ ΗΠΑ και Ρωσίας με κυβέρνηση Μπολσεβίκων.
Σύνταγμα του Μαυροβουνίου

Το ισχύον Σύνταγμα του Μαυροβουνίου επικυρώθηκε και υιοθετήθηκε από τη συντακτική εθνοσυνέλευση του Μαυροβουνίου στις 19 Οκτωβρίου 2007. Ανακηρύχθηκε επίσημα ως σύνταγμα της χώρας στις 22 Οκτωβρίου 2007.

Το σύνταγμα καθορίζει το Μαυροβούνιο ως μια αστική, δημοκρατική και φιλική προς το περιβάλλον χώρα, με κοινωνική δικαιοσύνη.

Στο προοίμιό του προσδιορίζονται οι υπηκοότητες και οι εθνικές μειονότητες του Μαυροβουνίου, όπως οι Μαυροβούνιοι, οι Σέρβοι, οι Βόσνιοι, οι Αλβανοί, οι Κροάτες και άλλοι. Το σύνταγμα αντικατέστησε την επίσημη γλώσσα του κράτους από τα σερβικά σε μαυροβουνιακά, παρότι αναγνώρισε ως μειονοτικές γλώσσες τα σερβικά, τα βοσνιακά, τα αλβανικά και τα κροατικά. Αναφέρει, επίσης, ως ισότιμα το κυριλλικό και το λατινικό αλφάβητο.
Νυμφαίο Ιωνίας

Το Νυμφαίο Ιωνίας είναι πόλη της Μικράς Ασίας στην Τουρκία (τουρ. "Kemalpasa"), που έγινε γνωστή την περίοδο της Βυζαντινής εποχής για τις δύο ιστορικές συνθήκες που υπεγράφησαν εκεί. Βρίσκεται 20 χλμ. ανατολικά της Σμύρνης.

O Aυτοκράτορας [[Ιωάννης Γ΄ Δούκας Βατάτζης]] ο οποίος ετάφη στο Νυμφαίο της Μικράς Ασίας.

Το Νυμφαίο, πιο συγκεκριμένα η Μονή του Σωτήρος Χριστού Σωσάνδρων, αναφέρεται σαν τόπος ταφής του αυτοκράτορα Ιωάννη Γ΄ Βατάτζη, ο οποίος ήταν ο δεύτερος αυτοκράτορας της Νικαίας. Εις μνήμη του μάλιστα, οικοδομήθηκε στην πόλη και ναός. 
Στο Νυμφαίο γεννήθηκε και ο Δημήτρης Μιχελίδης, ανώτατο στέλεχος του ΚΚΕ και αντιστασιακός (1909-1990).
Σαλαμίνα Δρομολαξιάς

H Σαλαμίνα Δρομολαξιάς ήταν αθλητικός σύλλογος με έδρα τη Δρομολαξιά της επαρχίας Λάρνακας. Η ποδοσφαιρική ομάδα του συλλόγου έχει δύο συμμετοχές στη Δ΄ κατηγορία ποδοσφαίρου της Κύπρου.
Εντγκάρας Γιανκάουσκας

Ο Εντγκάρας Γιανκάουσκας (γεννημένος στις 12 Μαρτίου 1975) είναι πρώην Λιθουανός ποδοσφαιριστής και νυν ομοσπονδιακός τεχνικός της Λιθουανίας.

Ένας ισχυρός επιθετικός, ο οποίος είχε εξαιρετική ικανότητα στο φυσικό κομμάτι του παιχνιδιού, ήταν επίσης σχετικά καλός τεχνίτης. Πέραν των προσωπικών του ικανοτήτων, αγωνίστηκε επαγγελματικά σε εννέα διαφορετικές χώρες, ενώ εκπροσώπησε την Εθνική Λιθουανίας για διάστημα σχεδόν 20 ετών.

Ενώ αγωνιζόταν για λογαριασμό της Πόρτο, ο Γιανκάουσκας έγραψε ιστορία, όντας ο πρώτος Λιθουανός ποδοσφαιριστής ο οποίος κατακτά το Τσάμπιονς Λιγκ, το 2004.
Πανίκος Πουργουρίδης Λεμεσού

O Εθνικός Σύλλογος Πανίκος Πουργουρίδης Λεμεσού είναι αθλητικός σύλλογος με έδρα τη Λεμεσό. Παλαιότερα διέθετε ποδοσφαιρική ομάδα η οποία είχε τρεις συμμετοχές στη Δ΄ κατηγορία ποδοσφαίρου της Κύπρου.
Μπάρμπαρα Πάλβιν

Η Μπάρμπαρα Πάλβιν ("Barbara Palvin", 8 Οκτωβρίου 1993) είναι Ουγγαρέζα μοντέλο και ηθοποιός.
The Least Successful Human Cannonball

The Least Successful Human Cannonball είναι ο τίτλος του πέμπτου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε το 1998 μέσω της δισκογραφικής εταιρείας "Brain Butcher".

Οι ηχογραφήσεις του άλμπουμ πραγματοποιήθηκαν τον Οκτώβριο του 1997 στο "Studio Tonfisch" του Χόιενσταϊν. Αυτός ήταν ο τελευταίος δίσκος της "Neo-Destruction" περιόδου του συγκροτήματος, την οποία, πλέον, αποστρέφονται τα μέλη του σχήματος. Στον συγκεκριμένο δίσκο, οι Destruction υιοθέτησαν ένα ύφος groove και alternative metal, αφήνοντας στο παρελθόν το thrash metal με το οποίο έγιναν γνωστοί.

Οι κριτικές για τον δίσκο υπήρξαν αρνητικές, με το "Metal Storm" να το βαθμολογεί με 5,3 / 10, το "Metal Invader" με ένα αστέρι με άριστα τα πέντε και το "Metal Archives" με 17 %.
Λούντβιχ Τηκ

Ο Γιόχαν Λούντβιχ Τηκ (Johann Ludwig Tieck Βερολίνο 31 Μαΐου 1773-Βερολίνο 28 Απριλίου 1853) ήταν Γερμανός συγγραφέας, ποιητής, μεταφραστής και κριτικός λογοτεχνίας. Θεωρείται ένας από τους πατέρες του γερμανικού ρομαντισμού τον οποίον δεν δίστασε να εγκαταλείψει αργότερα, στρεφόμενος προς τον ρεαλισμό.
Επιφάνιος Κωνσταντίας

Ο Επιφάνιος Κωνσταντίας ή Σαλαμίνας (περ. 315 - 403) ήταν χριστιανός επίσκοπος και θεολόγος που άκμασε κατά τον 4ο αιώνα. Τιμάται ως άγιος και Πατέρας της Εκκλησίας τόσο από την Ορθόδοξη όσο και από την Καθολική Εκκλησία. Από την ορθόδοξη Εκκλησία της Κύπρου αναφέρεται ως αρχιεπίσκοπος.
Άντι Νίκιλα

Ο Άντι Νίκιλα (Τάμπερε της Φινλανδίας, 25 Αυγούστου 1978), είναι Φινλανδός πρώην διεθνής επαγγελματίας καλαθοσφαιριστής. Έχει ύψος 2,11 μέτρα και αγωνιζόταν στη θέση του Σέντερ.
Tapping the Vein

Tapping the Vein είναι ο τίτλος του πέμπτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Αύγουστο του 1992 μέσω της δισκογραφικής εταιρείας "SPV/Steamhammer".

Αυτός ήταν ο τελευταίος δίσκος του συγκροτήματος με τον Witchhunter πίσω από το σετ των τυμπάνων, ο οποίος μετά την κυκλοφορία του "Tapping the Vein" αντικαταστάθηκε από τον "Atomic Steif" (Γκίντο Ρίχτερ). Το εν λόγω άλμπουμ παρουσίασε περισσότερα death metal χαρακτηριστικά σε σχέση με τις υπόλοιπες κυκλοφορίες των Sodom.

Οι κριτικές για το άλμπουμ υπήρξαν ανάμεικτες, με το "AllMusic" να το βαθμολογεί με 2,5 / 5, αλλά το "Sputnik Music" με μέσο όρο βαθμολογιών 3,8 / 5, το "Metal Archives" με 90%, το "Metal Crypt" με 4,2 / 5 και το "Metal Storm" με 8,1 / 10.
Ένωση Νέων «Ο Κορμακίτης»

Η Ένωση Νέων «Ο Κορμακίτης» (ή Ο Κορμακίτης) είναι κυπριακή ποδοσφαιρική ομάδα από το μαρωνίτικο χωριό του Κορμακίτη της επαρχίας Κερύνειας. Η ομάδα έχει δύο συμμετοχές στη Δ΄ κατηγορία ποδοσφαίρου της Κύπρου.
Beggars Banquet

Το Beggars Banquet είναι το έβδομο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 6 Δεκεμβρίου του 1968 μέσω της δισκογραφικής εταιρείας "Decca". Η αμερικάνικη έκδοση του άλμπουμ πραγματοποιήθηκε μέσω της "London Records", όντας η ένατη επίσημη κυκλοφορία τους στην Βόρεια Αμερική.

Ο δίσκος σηματοδότησε την επιστροφή του συγκροτήματος στον μπλουζ ήχο, σε σχέση με τον προκάτοχο του που κινούνταν σε ύφος ψυχεδελικού ροκ. Αυτό υπήρξε το τελευταίο άλμπουμ που κυκλοφόρησαν πριν τον θάνατο του Μπράιαν Τζόουνς, ο οποίος έπαιξε σιτάρ και τανπούρα στο ""Street Fighting Man", κιθάρα στο "No Expectations", φυσαρμόνικα στα "Parachute Woman", "Dear Doctor" και "Prodigal Son" και μέλλοτρον στα "Jig-Saw Puzzle" και "Stray Cat Blues"".

Οι ηχογραφήσεις του άλμπουμ πραγματοποιήθηκαν στα "Olympic Sound Studios" του Λονδίνου, από τις 17 Μαρτίου μέχρι τις 25 Ιουλίου 1968. Το αρχικό εξώφυλλο του δίσκου, το οποίο έδειχνε μία τουαλέτα γεμάτη γκράφιτι, απορρίφθηκε από την δισκογραφική τους εταιρεία με αποτέλεσμα να καθυστερήσει η κυκλοφορία του άλμπουμ.

Οι κριτικές για τον δίσκο υπήρξαν ιδιαίτερα θετικές, με το "AllMusic" να του δίνει την άριστη βαθμολογία των πέντε αστέρων, το "Sputnik Music" μέσο όρο βαθμολογιών 4,3 / 5, το "Entertainment Weekly" το βαθμολόγησε με "Α", ο Mark Prindle με 9 / 10 και το "Rolling Stone" με 5 / 5.
After the Rain

After the Rain είναι ο τίτλος του άλμπουμ του Αμερικανού blues καλλιτέχνη Μάντι Γουότερς, το οποίο κυκλοφόρησε στις 12 Μαΐου του 1969 μέσω της δισκογραφικής εταιρείας "Cadet Records".

Το συγκεκριμένο άλμπουμ ακολούθησε το "Electric Mud", το οποίο είχε κυκλοφορήσει μόλις επτά μήνες νωρίτερα και γι' αυτό τον λόγο οι περισσότεροι μουσικοί που συμμετείχαν σε εκείνο τον δίσκο έπαιξαν και εδώ. Η ηχογράφηση του πραγματοποιήθηκε στα "Ter Mar Studios" του Σικάγο, τον Ιανουάριο του 1969.

Το "After the Rain" είχε πολύ λιγότερα στοιχεία ψυχεδελικής μουσικής σε σχέση με τον προκάτοχο του, με αποτέλεσμα οι κριτικές να είναι πιο θετικές, με το "AllMusic" να το βαθμολογεί με 3,5 / 5 αστέρια, το "Rate Your Music" με 3,8 / 5 και το "Discogs" με 4,4 / 5.

Επανεκδόθηκε στις 13 Σεπτεμβρίου 2011 σε μορφή CD από την "Get On Down Records", όπως και σαν δίσκος βινυλίου από την "Cadet Concept Records" το 2015.
Ήσυχες μέρες του Αυγούστου

Το Ήσυχες μέρες του Αυγούστου είναι ελληνική δραματική σπονδυλωτή ταινία του 1991, σε σκηνοθεσία και σενάριο Παντελή Βούλγαρη. Πρωταγωνιστούν οι Αλέκα Παΐζη, Θανάσης Βέγγος, Αλέκος Ουδινότης, Θέμις Μπαζάκα και Χρυσούλα Διαβάτη. Τη μουσική σύνθεση της ταινίας την έγραψε ο Μάνος Χατζιδάκις.

Η ταινία διαδραματίζεται στην άδεια και ζεστή Αθήνα τον μήνα Αύγουστο, εξιστορώντας 3 διαφορετικές ιστορίες, οι οποίες δεν συνδέονται. Η μία ιστορία αφορά έναν τραπεζικό υπάλληλο, που αναπτύσσει τηλεφωνικές σχέσεις με μία άγνωστη, η δεύτερη αφορά μία ηλικιωμένη γυναίκα που αναπτύσσει φιλικές σχέσεις με μία νεαρή κοπέλα που μόλις μετακόμισε στη γειτονιά της και η τρίτη αφορά έναν άντρα που περιθάλπει μία γυναίκα που μόλις έχασε τον άντρα της, όταν λιποθυμά στον Ηλεκτρικό.

Η ταινία, γενικότερα, απέσπασε θετικές κριτικές. Επίσης, συμμετείχε στο διαγωνιστικό μέρος του Φεστιβάλ Κινηματογράφου του Βερολίνου και του Φεστιβάλ Κινηματογράφου Σικάγο (σκηνοθεσίας), χωρίς όμως να αποσπάσει κάποιο βραβείο. Ο Θανάσης Βέγγος απέσπασε και το "Κρατικό βραβείο Ερμηνείας Β' Ανδρικού Ρόλου", για τον ρόλο του ως Νίκος Γκούφας.
Άντριεν βαν Οστάντε

O Άντριεν βαν Οστάντε (Adriaen van Ostade, βάπτιση 10 Δεκεμβρίου 1610 · θαν. 27 Απριλίου 1685) ήταν μείζων Ολλανδός ζωγράφος και χαράκτης, του οποίου το έργο ανήκει χρονικά στην χρυσή εποχή της ολλανδικής ζωγραφικής. Φιλοτέχνησε κυρίως ρωπογραφίες, με θέματα που αντλούσαν από την καθημερινότητα των χωρικών και των φτωχότερων κοινωνικών ομάδων. Το έργο του περιλαμβάνει ακόμα θρησκευτικούς πίνακες, προσωπογραφίες και τοπία. Μετά τον Ρέμπραντ ήταν ο σημαντικότερος χαράκτης της εποχής του.
Σεμπάστιαν Φρανξ

Ο Σεμπάστιαν Φρανξ (φλαμανδικά: Sebastian Vranckx (αναγράφεται και ως Sebastiaan Vrancx, Sebastiaen Vrancx, Αμβέρσα, 22 Ιανουαρίου 1573 – Αμβέρσα, 19 Μαΐου 1647) ήταν Φλαμανδός ζωγράφος και χαράκτης της Σχολής της Αμβέρσας.
Φρανς Φράνκεν ο νεότερος

Ο Φρανς Φράνκεν ο νεότερος (φλαμανδικά: Frans Francken de Jonge, Αμβέρσα, 1581 – Αμβέρσα, 6 Μαΐου 1642) ήταν Φλαμανδός ζωγράφος και το γνωστότερο μέλος της οικογένειας καλλιτεχνών Φράνκεν. Διαδραμάτισε σοβαρό ρόλο στην εξέλιξη της φλαμανδικής ζωγραφικής στο πρώτο ήμισυ του 17ου αιώνα, λόγω των καινοτομιών του στις ρωπογραφίες και την εισαγωγή νέων θεμάτων.
Σέρχιο ντε Κάστρο

Ο Σέρχιο ντε Κάστρο (15 Σεπτεμβρίου 1922-31 Δεκεμβρίου 2012) ήταν Αργεντίνος καλλιτέχνης, που είχε επίσης την γαλλική υπηκοότητα.
Φέρντιναντ Βέσσελς

Ο Φέρντιναντ Βέσσελς (γερμ. "Ferdinand Wessels", 1899 - 1950) υπήρξε γερμανός πολιτικός με το σοσιαλδημοκρατικό κόμα.
Κακή εκπαίδευση

Η Κακή εκπαίδευση (πρωτότυπος τίτλος: "La mala educación") είναι ισπανική ταινία του 2004 σε σκηνοθεσία και σενάριο του Πέδρο Αλμοδόβαρ.
Όλα είναι δρόμος

Όλα είναι δρόμος είναι ο τίτλος ελληνικής δραματικής ταινίας του 1998, σε σκηνοθεσία Παντελή Βούλγαρη. Το σενάριο το έγραψε ο σκηνοθέτης σε συνεργασία με τον Γιώργο Σκαμπαρδώνη. Πρωταγωνιστούν οι Δημήτρης Καταλειφός, Θανάσης Βέγγος και Γιώργος Αρμένης.
Ο θάνατος του προέδρου

Το Ο θάνατος του προέδρου (πολωνικά: Śmierć prezydenta, αγγλικά: "Death of a President") είναι πολωνική δραματική - ιστορική ταινία του 1977, σε σκηνοθεσία Γέρζι Καβαλέροβιτς. Το σενάριο το έγραψε ο ίδιος ο σκηνοθέτης σε συνεργασία με τον Μπόλεσλαβ Μίτσολεκ. Πρωταγωνιστούν οι Ζντζσλαβ Μροζέφσκι, ως Γάμπριελ Ναρούτοβις, Μάρεκ Βαλτσέφσκι ως Eligiusz Niewiadomski, Χένρικ Μπίστα και Τσέσλαβ Μπιζέφσκι. Την παραγωγή της ταινίας την ανέλαβαν οι "Film Polski" και "Zespól Filmowy". Τη μουσική της ταινίας την ανέλαβε ο Άνταμ Βαλατσίνσκι.

Η ταινία αναφέρεται στην εκλογή και τη δολοφονία του πρώτου προέδρου της Πολωνίας, Γκάμπριελ Ναρούτοβιτς, το 1922. Ο Ναρούτοβιτς είχε εκλεγεί εν μέσω αναταραχών μεταξύ των εθνικιστών και των διαφόρων μειονοτήτων, που αποτελούσαν το ένα τρίτο του πληθυσμού της χώρας, και δύο μόλις μέρες μετά την εκλογή του δολοφονήθηκε από έναν φανατικό εθνικιστή ενώ έκανε τα εγκαίνια μιας έκθεσης.

Τα γυρίσματα της ταινίας έγιναν στη Βαρσοβία. Η ταινία ξεκίνησε να γυρίζεται στο τέλος της δεκαετίας του 1970. Η θεματολογία της ταινίας ήταν συνηθισμένη αυτή τη δεκαετία, καθώς πολλές ταινίες της εποχής παρουσιάζουν πιστά τα γεγονότα που έλαβαν χώρα εκείνη την περίοδο. Ο Καβαλέροβιτς είπε ότι προσπάθησε η ταινία να είναι όσο γίνεται πιο ακριβή, παίρνοντας ακόμα και μαρτυρίες ανθρώπων. 

Η ταινία έκανε πρεμιέρα στις 10 Οκτώβρη του 1967 και υπήρξε επίσημη συμμετοχή της Πολωνίας στο 28ο Φεστιβάλ Κινηματογράφου του Βερολίνου, στο οποίο κέρδισε τη Χρυσή Άρκτο. Επίσης, προτάθηκε για την κατηγορία του Όσκαρ Καλύτερης Ξενόγλωσσης Ταινίας, της Αμερικανικής Ακαδημίας, στην 51η τελετή, αλλά τελικά δεν ήταν υποψήφια. Στο Φεστιβάλ Κινηματογράφου Πολωνίας απέσπασε δύο βραβεία: "Καλύτερου Ήχου" (Γέρζι Μπλαζίνσκι) και "Ειδικό Βραβείο" στον σκηνοθέτη. Στις 2 Αυγούστου του 2007, κυκλοφόρησε και σε DVD, στην Πολωνία, από την "Best Film".
Θανάσης Κακογιάννης

Ο Θανάσης Κακογιάννης (1914 - 1η Μαΐου 2002) υπήρξε Έλληνας αντιστασιακός και πολιτικός της Αριστεράς.
Φάνης Κακριδής

O Φάνης Κακριδής (πλήρες όνομα: Θεοφάνης Κακριδής, Αθήνα 1933 - Αθήνα 8 Ιανουαρίου 2019) ήταν Έλληνας φιλόλογος, καθηγητής κλασικής φιλολογίας στο Πανεπιστήμιο Ιωαννίνων και ομότιμος καθηγητής στο ίδιο Πανεπιστήμιο.
Σκάκι με διαφορετικούς στρατούς

Το Σκάκι με διαφορετικούς στρατούς ("Chess with different armies" ή "Equal Armies"), γνωστό και ως Σκάκι του Μπέτζα ("Betza's Chess") είναι σκακιστική παραλλαγή που εφηύρε ο Ραλφ Μπέτζα το 1979. Οι δύο πλευρές χρησιμοποιούν διαφορετικά σύνολα ανορθόδοξων πεσσών. Υπάρχουν αρκετοί στρατοί ίσης ισχύος για να επιλέξουν, συμπεριλαμβανομένου του κανονικού στρατού της FIDE (Διεθνής Σκακιστική Ομοσπονδία). Σε όλους τους στρατούς βασιλιάδες και πιόνια είναι τα ίδια όπως στο συμβατικό σκάκι, αλλά τα άλλα τέσσερα κομμάτια είναι διαφορετικά.
Ανάβαση του Αντιόχου Γ΄

Με τον όρο Ανάβαση του Αντιόχου Γ΄ αποκαλείται η επιτυχής σειρά εκστρατειών του βασιλιά Αντιόχου Γ' η οποία είχε σκοπό την ανάκτηση του ελέγχου του ανατολικού τμήματος του βασιλείου των Σελευκιδών.
Ινδικό σκάκι

220px|μικρογραφία|δεξιά|Ινδικοί πεσσοί
Το Ινδικό σκάκι είναι η επίσημη παραλλαγή στο σκάκι που παιζόταν στην Ινδία κατά τον 18ο και 19ο αιώνα. Οι αρχαιότερη μορφή του είναι γνωστή ως Chaturanga, και εξαπλώθηκε προς τα δυτικά μέσω της Περσίας κατά τον 7ο αιώνα. Υπάρχουν αρκετές παραλλαγές του, που όλες έχουν κανόνες παρόμοιους με τους σύγχρονους κανόνες του σκακιού, με διαφορές όσον αφορά το ροκέ, την προαγωγή πιονιού, κ.λπ., παραλλαγές οι οποίες ήταν δημοφιλείς στην Ινδία μέχρι τη δεκαετία του 1960 και ενδεχομένως εξακολουθούν να παίζονται στις επαρχίες της.
Ράιαν Κεντ

Ο Ράιαν Κεντ (αγγ. Ryan Kent, γεννημένος στις 11 Νοεμβρίου 1996) είναι Άγγλος επαγγελματίας ποδοσφαιριστής που αγωνίζεται στη θέση του winger για τη ΣΚ Φράιμπουργκ, με τη μορφή δανεισμού από τη Λίβερπουλ ΦΚ και για την εθνική Αγγλίας κάτω των 20.
Η Φρουρά των Λιονταριών

Η Φρουρά των Λιονταριών (αγγλικά: The Lion Guard) είναι Αμερικανική τηλεοπτική σειρά κινουμένων σχεδίων την οποία δημιούργησε ο Φορντ Ρίλεϊ και βασίζεται στην ταινία της Disney "Ο Βασιλιάς των Λιονταριών" που κυκλοφόρησε το 1994. Αποτελεί ένα σίκουελ της ταινίας και λαμβάνει χώρα κατά τη διάρκεια του χρονικού διαστήματος εντός της ταινίας του 1998, "Ο Βασιλιάς των Λιονταριών II: Το Βασίλειο του Σίμπα".

Η σειρά έκανε πρεμιέρα με την τηλεοπτική ταινία "Η Φρουρά των Λιονταριών: Η Μεγάλη Επιστροφή" στο Disney Channel στις 22 Νοεμβρίου 2015 και ξεκίνησε να προβάλλεται ως τηλεοπτική σειρά στις 15 Ιανουαρίου 2016 στο Disney Junior και στο Disney Channel. Είναι η δεύτερη τηλεοπτική σειρά βασισμένη στον "Βασιλιά των Λιονταριών", με την πρώτη να είναι η "Τιμόν & Πούμπα".

Ο δεύτερος κύκλος της σειράς έκανε πρεμιέρα στις 7 Ιουλίου 2017, ενώ ένας τρίτος κύκλος έχει ανατεθεί τον Μάρτιο του 2017. Στην Ελλάδα η σειρά ξεκίνησε να προβάλλεται στις 26 Μαρτίου 2016 στο Disney Junior.
Μαρτίνο ντι Μπαρτολομέο

Ο Μαρτίνο ντι Μπαρτολομέο (Martino di Bartolomeo) ήταν Ιταλός ζωγράφος και εικονογράφος χειρογράφων ο οποίος δραστηριοποιήθηκε από το 1389 μέχρι το 1434. Θεωρείται ένας από τους κυριότερους εκπροσώπους της Σχολής της Σιένα. Με βάση συγκεκριμένα χαρακτηριστικά της τεχνοτροπίας του πιστεύεται πως ήταν μαθητής του Ταντέο ντι Μπάρτολο (Taddeo di Bartolo). Σε νεαρή ηλικία ο Μαρτίνο συνεργάστηκε με τον Τζοβάννι ντι Πιέτρο ντα Νάπολι (Giovanni di Pietro da Napoli) στην Πίζα. Οι νωπογραφίες στην εκκλησία του Σαν Τζοβάννι Μπαττίστα (San Giovanni Battista di Cascina), έξω από την Πίζα, φέρουν την υπογραφή του, ενώ αναγράφεται το έτος 1398. Επέστρεψε οριστικά στην Σιένα το 1405, όπου φιλοτέχνησε εξαιρετικές νωπογραφίες για τον καθεδρικό της πόλης και για το "Palazzo Pubblico". Ακολούθησαν πολυάριθμες και πολυποίκιλες αναθέσεις που μαρτυρούν αφενός την πολυσχιδή φύση του έργου του αφετέρου την αναγνώρισή του ως ενός από τους εξέχοντες καλλιτέχνες της Σιένα.
Το 1420 υπέγραψε με την "Collegiata" του Σαν Τζιμινιάνο (Collegiata) για την πολυχρωμία του ξυλόγλυπτου "Ευαγγελισμού" και ο γλύπτης Γιάκοπο ντελα Κουέρτσα ήταν ο εγγυητής. Ο πατέρας του Γιάκοπο εργάζονταν στο εργαστήρι του Μαρτίνο.
Θρέψε κοράκια

Το Θρέψε κοράκια (πρωτότυπος τίτλος: Cría cuervos) είναι ισπανική ταινία του 1976 σε σκηνοθεσία και σενάριο του Κάρλος Σάουρα. Ο τίτλος της είναι εμπνευσμένος από την ισπανική παροιμία: «Θρέψε κοράκια και θα σου βγάλουν τα μάτια».

Κέρδισε το Μέγα Βραβείο στο 29ο φεστιβάλ των Καννών.
Χανς Γιόρντενς

Ο Χανς Γιόρντενς (φλαμανδικά: Hans Jordaens, ορισμένες φορές αναφερόμενος και ως Hans Jordaens de Oude (ο πρεσβύτερος), 1555 – 1630) ήταν Φλαμανδός ζωγράφος του μπαρόκ τα θρησκευτικά έργα του οποίου συχνά συγχέονται με άλλων ζωγράφων με το ίδιο όνομα.
Ελπίδα Προσφύγων Πάφου

Η Ελπίδα Προσφύγων Πάφου ήταν κυπριακή ποδοσφαιρική ομάδα από την Πάφο. Είχε τρεις συμμετοχές στη Δ΄ κατηγορία ποδοσφαίρου της Κύπρου. Το 1995 ενοποιήθηκε με την Αναγέννηση Μούτταλλου δημιουργώντας την ομάδα «Αθλητική Ένωση Αναγέννηση Ελπίδα Προσφύγων Πάφου».
Μάρκο Πίνο

Ο Μάρκο Πίνο ("Marco Pino", Σιένα 1525 – Νάπολη 1587) ήταν Ιταλός ζωγράφος της Αναγέννησης και του μανιερισμού. Είναι γνωστος και ως Μάρκο νταλ Πίνο (Marco dal Pino), Μάρκο ντι Πίνο (Marco di Pino) ή Μαρκο ντα Σιένα (Marco da Siena).
Παλαιχώρι Μόρφου

Το Παλαιχώρι Μόρφου είναι κοινότητα της επαρχίας Λευκωσίας στην Κύπρο.
Ο άνθρωπος από σίδερο

Η ταινία Ο άνθρωπος από σίδερο (πολωνικά: Człowiek z żelaza, αγγλικά: "Man of Iron") είναι μια πολωνική δραματική - ιστορική ταινία του 1981, σε σκηνοθεσία Αντρέι Βάιντα, βασισμένη σε σενάριο του Αλεξάντερ Τσίμπορ-Ρίλσκι. Πρωταγωνιστούν οι Γέρζι Ραντζιβίλοβιτς και Κριστίνα Γιάντα. Η ταινία αποτελεί συνέχεια της ταινίας του Βάιντα "Ο άνθρωπος από μάρμαρο" του 1977. Κεντρικό πρόσωπο της ταινίας είναι ο "Maciek Tomczyk" (Μάτσιεκ Τόμτσικ), γιος του "Mateusz Birkut" (Ματέους Μπίρκουτ), ο οποίος ήταν ο πρωταγωνιστής της προηγούμενης ταινίας. Η παρούσα ταινία αποσαφηνίζει ταυτόχρονα και το τέλος της πρώτης ταινίας, καταδεικνύοντας ότι ο Μπίρκουτ σκοτώθηκε κατά τη διάρκεια ταραχών το 1970.
Ο Τόμτσικ εδώ εμπλέκεται σε μια αντικυβερνητική εργατική κίνηση και αναφέρεται ως "ο άνθρωπος που ξεκίνησε τις κινητοποιήσεις στο "Ναυπηγείο του Γκντανσκ"". Απέναντί του ένας δημοσιογράφος, ο οποίος εργάζεται για την κυβέρνηση και του έχει ανατεθεί να δυσφημίσει τον Τόμτσικ και μέσω αυτού την απεργιακή επιτροπή. Ο ρόλος αποτελεί έναν σαφή παραλληλισμό προς το πρόσωπο του Λεχ Βαλέσα (ο οποίος μάλιστα εμφανίζεται στην ταινία).

Η ταινία δημιουργήθηκε στο διάστημα μεταξύ της ίδρυσης του Συνδικάτου Αλληλεγγύη το 1979 και της κήρυξης του Στρατιωτικού Νόμου τον Δεκέμβριο του 1981, με την νέα πολωνική ηγεσία υπό τον Στρατηγό Γιαρουζέλσκι να την λογοκρίνει, επιβάλλοντας περιορισμό και εντέλει πλήρη απαγόρευση προβολής της στην Πολωνία. Αντιθέτως στο εξωτερικό η ταινία έτυχε αναγνώρισης, κερδίζοντας τον Χρυσό Φοίνικα στο Φεστιβάλ Καννών του 1981. Επίσης υπήρξε υποψήφια για Όσκαρ Καλύτερης Ξενόγλωσσης Ταινίας το 1982.
Ιταλική Ναυτική Ακαδημία

Η Ιταλική Ναυτική Ακαδημία (ιταλικά: "Accademia Navale") είναι μια στρατιωτική σχολή στο Λιβόρνο, η οποία είναι υπεύθυνη για την τεχνική εκπαίδευση των αξιωματικών του Ιταλικού Πολεμικού Ναυτικού.

Η Ναυτική Ακαδημία βρίσκεται στον πρώην χώρο του Νοσοκομείου του Αγίου Ιακώβου, που χτίστηκε τη δεκαετία του 1640 για την καραντίνα των πληρωμάτων, που έφθασαν από τη Μέση Ανατολή. Ένα δεύτερο νοσοκομείο, που ενσωματώθηκε στην Ακαδημία το 1913, είναι το κτίριο του πρώην Νοσοκομείου του Αγίου Λεοπόλδου, σχεδιασμένο από τον Ιγκνάτσιο Φάτσι.

Η Ακαδημία λειτουργεί από το 1881. Ένας από τους πρώτους δοκίμους που φοίτησαν στην Ακαδημία ήταν ο Μάνλιο Γκαριμπάλντι, μικρότερος γιος του Τζουζέπε Γκαριμπάλντι.

Το συγκρότημα της Ναυτικής Ακαδημίας καλύπτει περίπου 215.000 τετραγωνικά μέτρα και περιλαμβάνει αίθουσες διδασκαλίας, εργαστήρια, κοιτώνες, πισίνα, γυμναστήριο, βιβλιοθήκες, κινηματογράφους και αμφιθέατρα. Η Ακαδημία φιλοξενεί κάθε χρόνο περίπου 1.250 άτομα, δοκίμους και αξιωματικούς που παρακολουθούν μαθήματα.
Κάτω Δευτερά

Η Κάτω Δευτερά είναι κοινότητα της επαρχίας Λευκωσίας στην Κύπρο.
Πάνω Δευτερά

Η Πάνω Δευτερά είναι κοινότητα της επαρχίας Λευκωσίας στην Κύπρο. Σύμφωνα με την απογραφή του 2011, ο πληθυσμός της ανέρχεται στους 2789 κατοίκους.
Άνταμ ντε Κόστερ

Ο Άνταμ ντε Κόστερ (φλαμανδικά: Adam de Coster (Μέχελεν, περ. 1586 – Αμβέρσα, 4 Μαΐου 1643) ήταν Φλαμανδός ζωγράφος, επιφανές μέλος της ομάδας των "Καραβατζιστών" της Αμβέρσας. Είναι κυρίως γνωστός για τις σκηνές καθημερινότητας με έντονη χρήση του κιαροσκούρο.
Live Killers

Live Killers είναι ο τίτλος του πρώτου ζωντανά ηχογραφημένου άλμπουμ του βρετανικού ροκ συγκροτήματος Queen, το οποίο κυκλοφόρησε στις 22 Ιουλίου του 1979 μέσω της δισκογραφικής εταιρείας "ΕΜΙ / Parlophone" στην Ευρώπη, ενώ στις Ηνωμένες Πολιτείες εκδόθηκε μέσω της "Elektra".

Οι ηχογραφήσεις του δίσκου προέρχονται από την περιοδεία για την προώθηση του δίσκου "Jazz" και η πλειοψηφία τους πραγματοποιήθηκε στην Βρέμη στις 20 Ιανουαρίου 1979, στην Κολωνία την 1 Φεβρουαρίου, στην Φρανκφούρτη την επόμενη ημέρα και στο Μόναχο στις 11 Φεβρουαρίου του 1979.

Την παραγωγή του "Live Killers" ανέλαβε το ίδιο το συγκρότημα, όπως και την μίξη του, η οποία έγινε στα ιδιόκτητα "Mountain Studios" του Μοντρέ.

Το άλμπουμ ανέβηκε στην τρίτη θέση των τσαρτ της πατρίδας τους και το # 16 στο αμερικάνικο Billboard, όπου βραβεύθηκε ως διπλά πλατινένιος δίσκος.

Εκτός Ευρώπης και Βόρειας Αμερικής, η "Elektra Records" κυκλοφόρησε το 1985 μία πιο σύντομη έκδοση του δίσκου με τίτλο "Queen Live".
TRT 3

Το TRT 3 είναι ένα τουρκικό κανάλι που μεταδίδει κυρίως αθλητικά. Ιδιοκτησιακά ανήκει στη TRT.
Βιβλίο Θυρεών της Φόινιτζα

thumb|280п|Ο ενιαίος θυρεός από το Βιβλίο Θυρεών της Φόινιτζα
Το Βιβλίο Θυρεών της Φόινιτζα (στην κροατική και στη βοσνιακή γλώσσα Fojnički grbovnik, στη σερβική Фојнички грбовник) είναι χειρόγραφο βιβλίο, που βρίσκεται στο Μοναστήρι των Φραγκισκανών στη Φόινιτζα, στην κεντρική Βοσνία και Ερζεγοβίνη.

Στο βιβλίο αυτό απεικονίζονται οι θυρεοί διαφόρων βασιλείων της Βαλκανικής στον ύστερο Μεσαίωνα καθώς και οι θυρεοί ορισμένων ευγενών σλαβικών οικογενειών, της ίδιας περιόδου.
Α.Π.Π.Σ. Ηρακλής Θυμιανών

Ο Α.Π.Π.Σ. Ηρακλής Θυμιανών είναι αθλητικό σωματείο στα Θυμιανά της Χίου στην Ελλάδα. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Γήπεδο Θυμιανών, χωρητικότητας 50 θεατών.